tartuNLP/wikipedia-smugri-20251201 huggingface dataset:
Messier 37

Messier 37 (ka M37 ja NGC 2099) on hajusparv, mis asub Veomehe tähtkujus.
Parve avastas Itaalia astronoom Giovanni Battista Hodierna, kuid täpne avastusaeg pole teada. 1749. aastal taasavastas Guillaume Le Gentil hajusparved Messier 36 ja Messier 38, kuid ei märganud Messier 37. Parve taasavastas 2. septembril 1764 Charles Messier. 1980. aastatel selgus Hodierna märkmetest, et Le Gentil ja Messier' vaatluste ajaks oli ta avastanud kõik kolm parve.
Messier 37 asub Maast 4511 valgusaasta kaugusel ja Maalt vaadates asub see teisel pool Linnutee keskosa. Parv on 346 kuni 550 miljonit aastat vana ja see sisaldab üle 500 tähe.
Tuhala kool

Tuhala kool oli kool Harjumaal Kose kihelkonnas Tuhala lähedal. 
Kool tegutses 1639-1768.
Kool on Oru põhikooli eelkäija.
Boguchwała

Boguchwała (kuni 1728. aastani Piotraszówka) on linn Poolas Podkarpacie vojevoodkonnas Rzeszówi maakonnas, Boguchwała valla halduskeskus. Boguchwała asub Wisłoki jõe ääres, Rzeszówi kesklinnast umbes 8 km edelas. 
Boguchwała sai linnaõigused 1728. aastal, kuid kaotas need 1772. aastal. 1. jaanuaril 2008 sai Boguchwała linnaõigused tagasi.
Messier 38

Messier 38 (ka M38 ja NGC 1912) on hajusparv, mis asub Veomehe tähtkujus.
Parve avastas enne 1654. aastat Itaalia astronoom Giovanni Battista Hodierna ja 1749. aastal taasavastas selle Guillaume Le Gentil. 1980. aastatel selgus Hodierna märkmetest, et ta oli parve avastanud enne Le Gentil vaatlusi ja seega on tema tegelik parve avastaja. 
Messier 38 asub Maast umbes 4200 valgusaasta kaugusel. Parve diameeter on 25 valgusaastat ja selle vanus on umbes 220 miljonit aastat. Hajusparv NGC 1907 asub selle läheduses, kuid tõenäoliselt pole need omavahel seotud, vaid lihtsalt mööduvad teineteisest.
Dynów

Dynów on linn Poolas Podkarpacie vojevoodkonnas Rzeszówi maakonnas. Dynów asub Sani jõe ääres, Rzeszówi kesklinnast umbes 27 km lõunakagus.
Dynów sai linnaõigused 1429. aastal, kuid kaotas need 1919. aastal. Dynów sai linnaõigused tagasi 1946. aastal.
Kuke tänav

Kuke tänav on tänav mitmes Eesti asulas:
NGC 1907

NGC 1907 on hajusparv, mis asub Veomehe tähtkujus. 
See sisaldab üle 30 tähe ja on üle 500 miljoni aasta vana. Parv asub Maast 4500 valgusaasta kaugusel.
Parv asub hajusparv Messier 38 läheduses, kuid tõenäoliselt pole parved omavahel seotud, vaid on teineteisest möödumas.
Messier 39

Messier 39 (ka M39 ja NGC 7092) on hajusparv, mis asub Luige tähtkujus.
Parve avastas 1749. aastal Guillaume Le Gentil ja 1764. aastal lisas Charles Messier selle oma kataloogi.
Messier 39 asub Maast umbes 800 valgusaasta kaugusel ja selle diameeter on umbes 7 valgusaastat. Parv sisaldab vähemalt 30 tähte.
Riimaru oja

Riimaru oja (ka Kahvena oja ja Käänuoja) on oja Sakala kõrgustiku lääneosas ja Soomaa lõunaosas, halduslikult Viljandi maakonnas Põhja-Sakala vallas ning Pärnu maakonnas Saarde vallas, Pale jõe parempoolne lisajõgi.
Oja pikkus on 7,8 km, valgla pindala 19,4 km², langus 22 m ja lang 2,82 m/km. Oja saab alguse 57,5 m kõrgusel Seruküla külas ja suubub 36,5 m kõrgusel Kanaküla külas paremalt poolt Pale jõkke 3 km kaugusel selle suudmest. Oja voolab ülemjooksul läbi Kahvena looduskaitseala. Oja kuulub Lääne-Eesti vesikonda ja Pärnu alamvesikonda.
Messier 40

Messier 40 (ka M40 ja Winnecke 4) on kaksiktäht, mis asub Suure Vankri tähtkujus. 
Kaksiktähe avastas 1764. aastal Prantsuse astronoom Charles Messier kui otsis Johannes Heveliuse kirjeldatud planetaarudu.
M40, M24 ja M73 on ainsad Messier' kataloogis kirjeldatud objektid, mis pole süvataeva objektid.
Eesti Kool (ajakiri, 1918)

Eesti Kool oli 1918–1919 ilmunud haridusteemaline ajakiri.
Ajakirja esimesed neli numbrit ilmusid Tallinnas ja kandsid alapealkirja Eesti Töörahva Koolivalitsuse ja kooliõpetajate kongressi täidesaatva komitee häälekandja. Ajakirja numbrid 5–13 ilmusid Peterburis ja kandsid alapealkirja Eesti Rahvusasjade Komissariaadi haridusosakonna häälekandja. Numbrite 5–13 vastutav toimetaja oli Artur Vallner.
Messier 41

Messier 41 (ka M41 ja NGC 2287) on hajusparv, mis asub Suure Peni tähtkujus.
Parve avastas enne 1654. aastat Itaalia astronoom Giovanni Batista Hodierna. 16. veebruaril 1702 taasavastas parve John Flamsteed ja 1749. aastal vaatles seda Guillaume Le Gentil. 16. jaanuaril 1765 lisas Prantsuse astronoom Charles Messier selle oma kataloogi.
Messier 41 asub Maast 2300 valgusaasta kaugusel ja on 25 valgusaastat lai. Parv sisaldab 100 tähte ja see on 190 kuni 240 miljonit aastat vana.
Messier 43

Messier 43 (ka M43 ja NGC 1982) on Orioni tähtkujus asuv udukogu, millel on H-II-piirkond.
Udukogu avastas 1731. aastal Prantsuse teadlane Jean-Jacques Dortous de Mairan ja 4. märtsil 1769 lisas tema kaasmaalane Charles Messier selle oma kataloogi.
Messier 43 on osa Orioni udukogust ja seda eraldab udukogu peamisest osast tihe kosmilise tolmu riba. See on osa Orioni Molekulaarsest Pilvkompleksist. Udukogu asub Maast 1600 valgusaasta kaugusel ja see on 9 valgusaastat lai.
Abja Muusikakool

Abja Muusikakool on muusikakool Viljandi maakonnas Abja-Paluojal aadressil Pärnu maantee 28.
Kool asutati 1961. aastal "Abja Laste-Muusikakoolina".
Tänapäeval õpib koolis 71 õpilast, keda juhendab 9 õpetajat.
Ambla põllumajanduskool

Ambla põllumajanduskool oli 1936–1956 Järvamaal Amblas tegutsenud kutsekool.
Teletutvus

"Teletutvus" (vene keeles "Телевизионное знакомство") oli Urmas Oti saatesari ETV-s ja hiljem NSV Liidu (hiljem Venemaa) Kesktelevisioonis.
Saatesari sai tuntuks üle kogu Nõukogude Liidu. Intervjueerija stiil oli oma aja kohta uuenduslik. Saatesari kestis seitse hooaega: 1986–1993.
Ott intervjueeris põhiliselt Nõukogude Liidu ja Venemaa kultuuri-. spordi- ja ühiskonnategelasi (Mihhail Gorbatšov, J. Ligatšov, V. Tretjak, V. Gomelski, Irina Rodnina, Arkadi Raikin, G. Tovstonogov, Mihhail Šatrov, Valeri Spivakov, Ilja Glazunov, R. Štšedrin, A. Voznessenski, J. Jevstignejev, V. Tihhonov, A. Freindlich, V. Kadannikov, L. Gurtšenko, J. Svetlanov, Jossif Kobzon, Innokenti Smoktunovski, Oleg Jefremov, G. Arbatov, A. Metreveli, V. Korotitš, A. Sobtšak, D. Lihhatšov, V. Vinokur, L. Zõkina, P. Bure, Alla Pugatšova, M. Plissetskaja, N. Ozerov, Juri Nikulin, N. Mihhalkov, Anatoli Karpov jpt). 
Kuid olid ka saated välisriikide juhtidest, kultuuri- ja äritegelastest ning teistest (Armand Hammer, Lech Wałęsa, Andrzej Wajda, Jack Matlock jr., Y. Nakasone, Leonid Kravtšuk, Z. Gamsahhurdia, M. Biešu, Raimonds Pauls, Măris Liepa, Virgilijus Noreika, Arvydas Sabonis jt). Eesti tuntud persoonidest valmisid saated Gustav Ernesaksast, Eri Klasist ja Mart Laarist. 
Sarjas sündis 61 isikuintervjuud. Neist 32 saadet on näha ERR-i Jupiteri veebikeskkonnas. 
Enamus intervjuudest ehk 49 on ilmunud trükis raamatutes "Телевизионное знакомство", 1992, "Вопрос + ответ = интервью", 1991 ja "Playback", 1994.
Arkna loomakasvatuskool

Arkna loomakasvatuskool oli põllumajanduskool Virumaal, mis tegutses Arkna mõisa peahoones 1920. aastatest kuni 1990. aastateni. 
Arkna Loomakasvatuskooli seemendustehnikute kool, eriala oli kunstliku seemenduse jaam ja veiste kõrgaretus.
Nimed.
1930. aastatel andis kool välja ajakirja Püüe.
Messier 47

Messier 47 (ka M47 ja NGC 2422) on hajusparv, mis asub Ahtri tähtkujus.
Parve avastas enne 1654. aastat Itaalia astronoom Giovanni Batista Hodierna. 19. veebruaril 1771 taasavastas selle Prantsuse astronoom Charles Messier, kes lisas selle oma kataloogi. Messier' viidatud kohas ei asu tegelikult ühtegi täheparve, sest Messier tegi asukoha määramisel märgivea. Otsetõusu ja käände korrigeerimise järel klapivad need Messier 47 omaga. Enne vigade parandamist arvati, et Messier 47 on kadunud Messier' objekt, kuid 1959. aastal avastati, et Messier 47 ja NGC 2422 on tegelikult sama parv. 
Messier 47 asub Maast 1600 valgusaasta kaugusel ja see on umbes 78 miljonit aastat vana. Parve raadius on 12 valgusaastat. Parv sisaldab umbes 50 tähte, mis teeb sellest ühe väikseima teadaoleva hajusparve.
Messier 49

Messier 49 (ka M49 ja NGC 4472) on elliptiline galaktika, mis asub Neitsi tähtkujus.
Galaktika avastas 19. veebruaril 1771 Prantsuse astronoom Charles Messier. Messier 49 keskosast eraldub röntgenikiiri, mis viitab, et seal asub ülimassiivne must auk, mille massiks on pakutud 5,65 × 108 Päikese massi.
Selles galaktikas asub palju kerasparvi ja oletavalt sisaldab see umbes 5900 kerasparve. M49 kerasparved on keskmiselt umbes 10 miljardit aastat vanad. Galaktika asub Maast 56 miljoni valgusaasta kaugusel ja selle diameeter on 157000 valgusaastat. Messier 49 sisaldab üle 200 miljardi tähe.
Messier 50

Messier 50 (ka M50 ja NGC 2323) on hajusparv, mis asub Ükssarviku tähtkujus.
Parve avastas 5. aprillil 1772 Prantsuse astronoom Charles Messier, kuid on võimalik, et 1711. aastal vaatles seda Giovanni Domenico Cassini.
Parv asub Maast 3200 valgusaasta kaugusel ja selle diameeter on umbes 20 valgusaastat. Messier 50 sisaldab üle 100 tähe.
Messier 52

Messier 52 (ka M52 ja NGC 7654) on hajusparv, mis asub Kassiopeia tähtkujus.
Parve avastas 7. septembril 1774 Prantsuse astronoom Charles Messier, kes lisas selle oma kataloogi.
Messier 52 sisaldab üle 100 tähe. Parve kaugus Maast pole täpselt teada, kuid arvatavalt on see 3000 kuni 7000 valgusaastat. Messier 52 diameeter on 19 valgusaastat ja see on 35 miljonit aastat vana.
Messier 53

Messier 53 (ka M53 ja NGC 5024) on kerasparv, mis asub Berenike Juuste tähtkujus.
Parve avastas 3. veebruaril 1775 Saksa astronoom Johann Elert Bode. 26. veebruaril 1777 vaatles parve Prantsuse astronoom Charles Messier, kes lisas selle oma kataloogi. Esimesena vaatles parve tähti William Herschel, kes leidis, et see sarnaneb kerasparvega Messier 10. 
Messier 53 asub Linnutee keskosast 60 000 ja Maast 58 000 valgusaasta kaugusel ning see on üks kaugemaid kerasparvi. Parve diameeter on 220 valgusaastat. Messier 53 sisaldab üle 500 000 tähe ja parve vanus on 12,67 miljardit aastat. Parve tähesuurus on 8,3.
Messier 54

Messier 54 (ka M54 ja NGC 6715) on kerasparv, mis asub Amburi tähtkujus.
Parve avastas 24. juulil 1778 Prantsuse astronoom Charles Messier, kes lisas selle oma kataloogi.
Parv asub Maast umbes 87 000 valgusaasta kaugusel ja selle diameeter on 154 valgusaastat. Messier 54 sisaldab üle miljoni tähe ja selle vanus on 13 miljardit aastat. Varem arvati, et Messier 54 asub Linnuteel, kuid 1994. aastal avastati, et see on osa väikesest galaktikast, mis asub väljaspool Linnuteed.
Messier 54 on lihtsasti leitav, sest asub Zeta Sagittarii läheduses, kuid väiksemate teleskoopidega pole selle tähed eristatavad.
UNESCO maailmapärand Malis

Mali alal on UNESCO maailmapärandi nimistus neli objekti ja 14 objekti kandidaati.
Nimistusse on kantud:
Messier 55

Messier 55 (ka M55 ja NGC 6809) on kerasparv, mis asub Amburi tähtkujus.
Parve avastas 16. juunil 1752 Prantsuse astronoom Nicolas Louis de Lacaille, kes vaatles seda tänapäeva Lõuna-Aafrika Vabariigis. Alates 1754. aastast proovis seda Pariisist vaadelda Charles Messier, kuid parve madal kääne tähendas, et see ei tõusnud kunagi piisavalt üle horisondi. Messier' pingutused kandsid vilja 24. juulil 1778, mil tal õnnestus seda vaadelda ja lisada see oma kataloogi. 1783. aastal vaatles William Herschel parve tähti ja nägi selles umbes 250 tähte.
Messier 55 asub Maast umbes 17 600 valgusaasta kaugusel ja selle diameeter on umbes 100 valgusaastat. Parve mass on umbes 269 000 Päikese massi. Parv sisaldab üle 100 000 tähe. Messier 55 vanus on 12,3 miljardit aastat.
Messier 56

Messier 56 (ka M56 ja NGC 6779) on kerasparv, mis asub Lüüra tähtkujus.
Parve avastas 23. jaanuaril 1779 Prantsuse astronoom Charles Messier, kes lisas selle oma kataloogi. 1784. aastal vaatles parve tähti William Herschel.
Messier 56 asub Maast 32 900 valgusaasta kaugusel ja selle diameeter on umbes 85 valgusaastat. Parv on 13,7 miljardit aastat vana.
Priit Joala

Priit Joala (sündinud 11. mai 1968) on eesti kunstnik ja disainer.
Ta on esinenud näitustel alates 1994. aastast. Lisaks ühisnäitustele on tal olnud kolm isikunäitust Mustpeade Maja Galeriis, Tokko &amp; Arraku Galeriis ja Rahvusraamatukogu Galeriis.
1997. aastast on ta sisustustekstiile valmistava ettevõtte ZIZI Disain OÜ omanik.
On joonistanud karikatuure, mida avaldati ajakirjas Pikker.
Mamusi keel

Mamusi keel on Austroneesia keelkonna Lääne-Okeaania keelte Põhja-Uus Guinea harusse kuuluv keel, mida räägivad mamusid Paapua Uus-Guineas Ida-Uus-Britannia provintsis.
Kõnelejate arv oli 1985. aastal ligikaudu 6000.
Lockheed C-130 Hercules

Lockheed C-130 Hercules on Ameerika Ühendriikide Lockheedi korporatsiooni (hiljem Lockheed Martin) konstrueeritud nelja turbopropellermootoriga sõjaväetranspordilennuk.
Lennuk konstrueeriti algselt sõdurite, sõjalise lasti ja haavatute transpordiks. C-130 kere suure mahu tõttu on seda hiljem kasutatud ka paljudel teistel eesmärkidel, näiteks luure, otsingu ja pääste-, tankur-, tuletõrjelennuk, ja kasutamine elektroonilisel sõjapidamisel.
C-130 Herculese baasil on loodud üle 40 selle lennuki variandi, nende hulgas näiteks tsiviilvariant Lockheed L-100 ja raskelt relvastatud tuletoetuslennuk Lockheed AC-130, mis on kasutusel kokku enam kui 60 riigis. C-130 võeti esimesena kasutusse Ameerika Ühendriikide õhuväes 1956. aasta detsembris. Alates 1996. aastast ehitatakse seerias C-130 Herculese kaasajastatud varianti C-130J Super Hercules.
Tehnilised andmed.
Andmed pärinevad Ameerika Ühendriikide õhuväe ametlikult kodulehelt:
Rahvuslik uurimisülikool

Rahvuslik uurimisülikool (vene keeles национальный исследовательский университет) on Venemaa ülikoolidele konkursi alusel antav staatus (kategooria).
Sellist staatust antakse alates 2009. aastast 10 aastaks. Esimesed kaks ülikooli said rahvuslikeks uurimisülikoolideks väljaspool konkurssi:
Hiljem on rahvusliku ülikooli staatuse saanud üle 20 ülikooli, sealhulgas:
Baumani-nimeline Moskva Riiklik Tehnikaülikool

Baumani-nimeline Moskva Riiklik Tehnikaülikool (vene keeles Московский государственный технический университет имени Н. Э. Баумана; lühend MGTU) on tehnikaülikool Moskvas, rahvuslik uurimisülikool.
Ülikool nimetati revolutsionäär Nikolai Baumani (1873–1905) järgi.
2007. aastal õppis ülikoolis umbes 18 000 üliõpilast ja selles töötas üle 4500 õppejõu.
Brandenburgi tehnikaülikool

Brandenburgi tehnikaülikool (ka Cottbusi tehnikaülikool; saksa keeles "Brandenburgische Technische Universität Cottbus-Senftenberg") on tehnikaülikool Saksamaal Brandenburgis. Ülikoolilinnakud asuuvad ka Cottbusis ja Senftenbergis. 
Ülikool asutati 1991.
Ülikoolis õpib üle 8000 üliõpilase.
Curtini ülikool

Curtini ülikool (inglise keeles "Curtin University"; varasema nimega "Curtini tehnikaülikool") on ülikool Austraalias Bentleys ja Perthis.
Ülikool asutati 1966.
Ülikoolis õpib üle 58 000 üliõpilase (2017).
Deakini ülikool

Deakini ülikool (inglise keeles "Deakin University") on ülikool Austraalias Victorias.
Ülikool asutati 1974.
Ülikoolis õpib üle 54 000 üliõpilase.
Denisoni ülikool

Denisoni ülikool (inglise keeles "Denison University") on ülikool USAs Ohio osariigis Granville'is.
Ülikool asutati 1831.
Ülikoolis õpib üle 2000 üliõpilase.
Denveri Ülikool

Denveri ülikool (inglise keeles "University of Denver") on ülikool USAs Colorado osariigis Denveris.
Ülikool asutati 1864.
Ülikoolis õpib üle 11 000 üliõpilase (2016).
Antsiranana ülikool

Antsiranana ülikool (prantsuse keeles "Université d’Antsiranana"; varasema nimega "Diégo-Suareze ülikool") on ülikool Madagaskaris Antsirananas.
Ülikool asutati 1976.
Ülikoolis õpib umbes 3000 üliõpilast.
Draperi ülikool

Draperi ülikool (inglise keeles "Draper University") on eraülikool Ameerika Ühendriikides California osariigis San Mateos.
Ülikooli asutas 2012. aastal riskiinvestor Tim Draper.
Duisburgi-Esseni ülikool

Duisburgi-Esseni ülikool (saksa keeles "Universität Duisburg-Essen") on ülikool Saksamaal Duisburgis ja Essenis.
Ülikool asutati 1654.
Ülikoolis õpib üle 43 000 üliõpilase (2017).
Eindhoveni tehnikaülikool

Eindhoveni Tehnikaülikool (hollandi keeles "Technische Universiteit Eindhoven") on tehnikaülikool Hollandis Eindhovenis.
Ülikool asutati 1956.
Ülikoolis õpib üle 12 000 üliõpilase.
Kunda linnaorkester

Kunda linnaorkester on Lääne-Viru maakonnas Kundas tegutsev orkester. 
Orkester asutati 6. veebruaril 2015.
2018 ühines Kunda linnaorkestriga Aseri orkester.
Aseri orkester

Aseri (puhkpilli)orkester oli Lääne-Viru maakonnas Aseris tegutsenud puhkpilliorkester. 
Orkester asutati 1909.
2018 ühines Aseri orkester Kunda linnaorkestriga.
Netaman Repair Group

Netaman Repair Group OÜ on Eesti laevaremondiettevõte, mis asub Tallinnas Paljassaare sadamas. Ettevõte asutati 2004.aastal.
Netaman Repair Groupil on tütarettevõte Netaman Steel Constructions, mis on asutatud 2004. aastal.
Showstoppers

Showstoppers OÜ on Eesti meelelahutusagentuur, mis korraldab lavaetendusi.
Ettevõte tegutseb aastast 2009. Äriregistrisse kanti see 2011.
UNESCO maailmapärand Ecuadoris

Ecuadori alal on UNESCO maailmapärandi nimistus viis objekti ja viis objekti kandidaati.
Nimistusse on kantud:
Mazie Hirono

Mazie Keiko Hirono (jaapani 広野 慶子, "Hirono Keiko"; sündinud 3. novembril 1947 Fukushima prefektuuris Kooris) on jaapani päritolu Ameerika Ühendriikide poliitik, Demokraatliku Partei liige. Ta on 2013. aastast Ameerika Ühendriikide Senati liige (Hawaii osariigist). 2007–2013 oli ta Esindajatekoja liige.
Ta on esimene Jaapanis sündinud USA senaator, esimene aasia ameeriklasest naissenaator ja esimene budistist senaator.
Keiko Hirono kolis koos emaga Havaile 1955. aastal. Ta kasvas üles Honolulus ja õppis juristiks.
Aastatel 1980–1994 oli ta Hawaii osariigi esindajatekoja liige. 2002. aastal kandideeris ta Hawaii osariigi kubernerivalimistel, kuid kaotas. 2006. aastal valiti ta 61% häältega Hawaii osariigi 2. valimisringkonnast USA Esindajatekoja liikmeks.
Küti jõgi

Küti jõgi (ka "Küti oja") on oja Pärnumaal Lääneranna vallas.
Jõgi on 14,5 km pikk, valgala pindala 35,7 km². Jõgi algab Piha külast ja suubub Liivi lahte. Keskjooksul voolab jõgi Paadrema looduskaitseala edelaosas.
Eesti murumuna

Eesti murumuna ("Lycoperdon estonicum") on murumunaliste sugukonda kuuluv seeneliik. Liik on nimetatud Eesti järgi. Liigi kirjeldas 1972. aastal Demoulin.
Murumunalised

Murumunalised ("Lycoperdaceae") šampinjonilaadsete seltsi kuuluv sugukond.
Käoraamat

Käoraamat ("Gymnadenia") on käpaliste perekond.
Eestis kasvab kaks liiki:
Mürt

Mürt (üldkeeles ka "mirt") ("Myrtus") on mürdiliste sugukonda kuuluv perekond.
Djalma Campos

Djalma Braume Manuel Abel Campos (tuntud lihtsalt kui ka Djalma sündinud 30. mail 1987 Luandas) on Angola jalgpallur, kes mängib ründajana Türgi kõrgliiga klubis Alanyaspor ja Angola jalgpallikoondises.
Ta alustas klubikarjääri Portugali klubis Marítimo, millega liitus 2006. aastal. Aasta hiljem debüteeris ta klubi põhimeeskonnas Portugali kõrgliigas. 2011. aastal liitus ta Portugali suurklubiga Porto. Ta mängis seal vaid hooajal 2011/2012, kuid tuli sel hooajal klubiga Portugali meistriks. Aastatel 2012–2013 mängis ta laenul Türgi kõrgliigas Kasımpaşas ning seejärel 2013–2015 Konyasporis. Hooajal 2015–2016 mängis ta Türgi kõrgliigas püsiva lepingu alusel Gençlerbirliğis. Aastatel 2016–2018 mängis ta Kreeka kõrgliiga klubis PAOK, kellega võitis kaks Kreeka karikat. 2018. aasta juunis naasis ta Konyaspori, kellega sõlmis kolmeaastase lepingu.
Debüüdi Angola jalgpallikoondises tegi Campos 2008. aastal. Koondisekarjääri esimese värava lõi ta 10. oktoobril 2009 sõprusmängus Malta vastu. Alates 2010. aastast on ta kuulunud Angola koondisse neljadel Aafrika rahvaste karikavõistlustel.
Tema isa Abel Campos oli samuti jalgpallur.
Saaremaa tondihobu

Saaremaa tondihobu ("Aeshna serrata", ka "Aeshna osiliensis") on tondihobulaste sugukonda tondihobu perekonda kuuluv kiililine.
Liiki on leitud Eestist, Soomest ja Rootsist.
Petrus Stuyvesant

Petrus Stuyvesant (u 1610 Peperga, Hollandi Vabariik – 1672 Manhattan, New Yorgi provints) oli Põhja-Ameerikasse asutatud Uus-Madalmaade koloonia neljas ja samas viimane kuberner.
Ta juhatas Madalmaade koloniaalimpeeriumisse kuulunud asumaad, ja selle põhilist faktooriat Uus-Amsterdami aastail 1647–1664. Mille järel otsustati vastupanuta tunnustada Suurbritannia kuningriigi krooni.
Ta pooldas orjakaubandust ja rassistlikkust mustanahaliste vastu, kuid oli ka äärmuslik teiste vähemuste nagu juutide ning katoliiklaste suhtes. Tema suhe põlisameeriklastega oli küll keeruline, aga mitte eriliselt vaenulik, nendega püüti säilitada rahu.
Naïm Sliti

Naïm Sliti (sündinud 27. juulil 1992 Marseilles) on Prantsusmaal sündinud Tuneesia jalgpallur, kes mängib ründava poolkaitsjana Saudi Araabia kõrgliiga klubis Ettifaq ja Tuneesia jalgpallikoondises.
Ta on veetnud kogu klubikarjääri Prantsusmaal. Ta alustas profikarjääri 2011. aastal Prantsusmaa esiliiga klubis Sedan. Aastatel 2014–2017 mängis ta Red Staris, kellega jõudis ta Prantsusmaa tugevuselt kolmandast liigast esiliigasse. Hooajal 2015–16 valiti Sliti Prantsusmaa esiliiga sümboolsesse koosseisu. Prantsusmaa kõrgliigas mängis ta esimest korda hooajal 2016/2017 Lille'i meeskonnas. Aastatel 2017–2019 mängis ta Prantsusmaa kõrgliigas Dijoni.
Debüüdi Tuneesia jalgpallikoondises tegi Sliti 3. juunil 2016 Aafrika rahvaste karikavõistluste valikmängus Djibouti vastu. Ta lõi selles mängus ka koondisekarjääri esimese värava. Ta on kuulunud Tuneesia koondisse 2017. aasta Aafrika rahvaste karikavõistlustel, 2018. aasta maailmameistrivõistlustel ja 2019. aasta Aafrika rahvaste karikavõistlustel.
Pierre Minuit

Pierre Minuit (ka Pieter Minuit, Peter Minuit või Peter Minnewit; 1580–1585 Wesel Kleve hertsogkond – 5. august 1638 Saint Christopheri saar) oli III peajuhataja ja koloniaalkuberner Uus-Madalmaades ("Uus-Belgia") aastail 1626–1631.
Elulugu.
Minuit sündis vallooni kalvinistide perekonnas, kes lahkusid Vallooniast hispaania katoliikluse tõusu tõttu.
Auguļi

Auguļi on küla ("mazciems") Lätis Alūksne piirkonnas Jaunlaicene vallas. Küla asub merepinnast 161 m kõrgusel ja jääb piirkonna keskusest Alūksnest 24 ja Riiast 189 km kaugusele.
Küla jääb Vana-Laitsna kaitstavale maastikule.
Oussama Haddadi

Oussama Haddadi (araabia keeles اسامة الحدادي‎; sündinud 28. jaanuaril 1992 Tunises) on Tuneesia jalgpallur, kes mängib vasakkaitsjana Saksamaa esiliigaklubis Greuther Fürth ja Tuneesia jalgpallikoondises.
Ta alustas klubikarjääri 2010. aastal Tuneesia klubis Club Africain. Hooajal 2014–2015 tuli ta klubiga Tuneesia meistriks.
Aastatel 2017–2019 mängis ta Prantsusmaa kõrgliigaklubis Dijon.
2019. aasta mais sõlmis ta lepingu Saudi Araabia kõrgliigaklubiga Ettifaq. 2020. aasta jaanuaris suundus ta pooleteiseks aastaks laenule Türgi kõrgliigaklubisse Kasımpaşa. 2021. aasta juulis sõlmis ta kaheaastase lepingu Türgi kõrgliigaklubiga Yeni Malatyaspor.
2022. aasta juunis sõlmis ta kaheaastase lepingu Greuther Fürthiga.
Tuneesia jalgpallikoondises debüteeris Haddadi 27. märtsil 2015 mängus Jaapani vastu. Ta on kuulunud Tuneesia koondisse 2018. aasta maailmameistrivõistlustel ning 2019. ja 2021. aasta Aafrika rahvaste karikavõistlustel.
Bērziņi

Bērziņi (kohalikus murdes Bierziņi) on küla ("mazciems") Lätis Alūksne piirkonnas Jaunlaicene vallas. Küla jääb piirkonna keskusest Alūksnest 14 ja Riiast 192 km kaugusele.
Külast läheb läbi maantee V383. Seal asub Bērziņi bussipeatus. Bērziņi asub merepinnast 172 m kõrgusel Rūci järve kaldal. Küla jääb osaliselt Vana-Laitsna kaitstavale maastikule.
Aastal 2007 oli külas 6 elanikku.
Brieži

Brieži (ka Lielbrieži) on küla ("mazciems") Lätis Alūksne piirkonnas Jaunlaicene vallas. Küla jääb piirkonna keskusest Alūksnest 23 ja Riiast 188 km kaugusele.
Külast läheb läbi maantee A2. Briežis asuvad Lielbrieži muinaskalmed ehk Miroņkalns on arheoloogiamälestisena regionaalse kaitse all. Küla jääb Vana-Laitsna kaitstavale maastikule.
Aastal 2007 oli külas 10 elanikku.
Lācupji

Lācupji või Lācupi on küla ("mazciems") Lätis Alūksne piirkonnas Jaunlaicene vallas. Küla asub merepinnast 155 m kõrgusel ja jääb piirkonna keskusest Alūksnest 21 ja Riiast 187 km kaugusele.
Külast läheb läbi maantee A2. Maantee ääres asub Lucka bussipeatus.
Küla jääb Vana-Laitsna kaitstavale maastikule. Looduskaitse all on Lācupji rahn.
Aastal 2007 oli külas 9 elanikku.
Rūci

Rūci (ka Roči või Rūči) on küla ("mazciems") Lätis Alūksne piirkonnas Jaunlaicene vallas.
Rūci asub merepinnast 168 m kõrgusel Rūci järve kaldal. Küla jääb piirkonna keskusest Alūksnest 14 ja Riiast 191 km kaugusele.
Külast läheb läbi maantee V383. Seal asub Rūci bussipeatus. Küla lähistel asuvad Rūci muinaskalmed on arheoloogiamälestisena riikliku kaitse all.
Aastal 2007 oli külas 6 elanikku.
Stiliņi

Stiliņi on küla ("mazciems") Lätis Alūksne piirkonnas Jaunlaicene vallas. Küla jääb piirkonna keskusest Alūksnest 22 ja Riiast 188 km kaugusele.
Küla asub merepinnast 188 m kõrgusel maantee A2 lähistel. Küla jääb Vana-Laitsna kaitstavale maastikule.
Aastal 2007 oli külas 7 elanikku.
Šļukumi

Šļukumi on küla ("mazciems") Lätis Alūksne piirkonnas Jaunlaicene vallas. Küla asub merepinnast 168 m kõrgusel ja jääb piirkonna keskusest Alūksnest 20 ja Riiast 186 km kaugusele.
Külast läheb läbi maantee A2. Küla jääb Vana-Laitsna kaitstavale maastikule.
Aastal 2007 oli külas 8 elanikku.
Tortuži

Tortuži on küla ("mazciems") Lätis Alūksne piirkonnas Jaunlaicene vallas. Küla jääb piirkonna keskusest Alūksnest 20 km ja Riiast 192 km kaugusele.
Tortuži asub Dēliņkalnsi mäe jalamil merepinnast 190 meetri kõrgusel. Küla jääb Vana-Laitsna kaitstavale maastikule. Popji linnamägi on regionaalse kaitse all.
Aastal 2007 oli külas 12 elanikku.
Vēciņi

Vēciņi on küla ("mazciems") Lätis Alūksne piirkonnas Jaunlaicene vallas. Küla asub merepinnast 189 m kõrgusel ja jääb piirkonna keskusest Alūksnest 22 ja Riiast 187 km kaugusele.
Külast läheb läbi maantee A2. Seal asub Vēciņi bussipeatus. Küla jääb Vana-Laitsna kaitstavale maastikule.
Aastal 2007 oli külas 12 elanikku.
Jerlani

Jerlani on küla ("mazciems") Lätis Alūksne piirkonnas Kalncempji vallas. Küla jääb piirkonna keskusest Alūksnest 20 ja Riiast 202 km kaugusele.
Küla jääb riiklikest teedest eemale.
Ofertoorium

Ofertoorium (ladina keelest "antiphona ad offertorium" 'antifon ohvriteenistuse juurde') on laul, mis missaliturgias saadab leiva ja veini ettevalmistamist altaril. See kuulub missa propriumi osasse ja see on esimene laul armulaualiturgial. Ofertooriumi laulmise ajal pidi vaimulik jõudma lugeda ettevalmistavad palved, õnnistama viiruki, suitsutama altarit, pesema käed ja palveid lugedes valmistama ette leiva ja veini. Ofertooriumi ajal on tavaks koguda annetusi.
Ajalugu.
Aja jooksul on selle laulu vorm teinud läbi suuri muutusi. Algselt oli see antifon koos melismaatilise psalmiversusega. Selline vana vorm on säilinud ainult leinamissa ofertooriumis:
Antifon: "Domine Iesu Christe, Rex gloriæ,"&lt;br&gt;
"libera animas omnium fidelium defunctorum"&lt;br&gt;
"de pœnis inferni et de profundo lacu:"&lt;br&gt;
"libera eas de ore leonis,"&lt;br&gt;
"ne absorbeat eas tartarus,"&lt;br&gt;
"ne cadant in obscurum:"&lt;br&gt;
"sed signifer sanctus Michael"&lt;br&gt;
"repræsentet eas in lucem sanctam:"&lt;br&gt;
"Quam olim Abrahæ promisisti, et semini eius." 
Versus: "Hostias et preces tibi, Domine, laudis offerimus:"&lt;br&gt;
"tu suscipe pro animabus illis, quarum hodie memoriam facimus:"&lt;br&gt;
"fac eas, Domine, de morte transire ad vitam."&lt;br&gt;
"Quam olim Abrahæ promisisti, et semini eius." (siin antifoni teksti lõpp kordub)
Alates umbes 7. sajandist asendus antifooniline vorm (kahe koori vastaslaul) responsoorsega (koori- ja solistipartiide vaheldumine). Koori lauldud antifonile järgnes üks kuni neli soolo"versus"'t eriti rikkalikult kaunistatud ja virtuoosset lauluoskust nõudvate meloodiatega. Ohvrirituaali lühenedes jäi laul lühemaks, "versus"'ed jäeti kõrvale ja hiljem kuni tänapäevani on lauldud ainult antifoni. Muusikaline vorm muutus ajaga, näiteks 16. sajandil komponeeriti missa selle osa jaoks vaimulikke motette keskajast pärit tavapärastele ofertooriumitekstidele. Tekst on võetud Laulude raamatust või mujalt piiblist, kuid see võib olla ka üldse mitte piiblitekst (näiteks reekviemi puhul).
Ofertooriumi taasavastamine gregooriuse laulus.
1935. aastal avaldas Carl Ott 110 keskaegset ofertooriumi"versus"'t raamatus "Offertoriale ..." täienduseks kiriku põhiväljaannetes olevale lauluvarale.
Petrova (Alūksne piirkond)

Petrova on küla ("mazciems") Lätis Alūksne piirkonnas Liepna vallas. Petrova asub valla keskosas merepinnast 123 meetri kõrgusel. Küla jääb valla keskusest Liepnast 3, piirkonna keskusest Alūksnest 37 ja Riiast 238 km kaugusele.
Külast läheb läbi maantee V455.
Aastal 1897 oli külas 42 elanikku, aastal 2007 aga 15 elanikku.
Schuyler Colfax

Schuyler Colfax Jr. (23. märts 1823 New York – 13. jaanuar 1885 Mankato, Minnesota) oli Ameerika Ühendriikide ajakirjanik, ärimees ja poliitik, 17. Ameerika Ühendriikide asepresident. Ta oli asepresidendi ametis aastail 1869–1873 Ulysses S. Granti valitsusajal.
Colfax oli tuntud orjapidamise vastane ning üks Vabariikliku Partei asutajaid. 1854 valiti ta Esindajatekoja liikmeks ja 1863 selle spiikriks. Sel ametikohal oli ta asepresidendi kohale asumiseni.
1868, kui Ulysses S. Grant valiti presidendiks, sai Schuyler Colfax asepresidendiks.
Colfaxi järgi on nimetatud linnad Iowa, Põhja-Carolina, Illinoisi, Washingtoni, Wisconsini, Indiana ja Louisiana osariigis ning maakond Nebraska (Colfaxi maakond (Nebraska)) ja New Mexico osariigis (Colfaxi maakond (New Mexico)).
Ellyes Skhiri

Ellyes Joris Skhiri (araabia keeles إلياس صخيري; sündinud 10. mail 1995 Lunelis) on Prantsusmaal sündinud Tuneesia jalgpallur, kes mängib poolkaitsjana Saksamaa kõrgliigaklubis Frankfurdi Eintracht ja Tuneesia jalgpallikoondises.
Ta alustas klubikarjääri Prantsusmaa klubis Montpellier. Prantsusmaa kõrgliigas tegi ta debüüdi 2015. aastal. 2019. aasta juulis sõlmis ta nelja-aastase lepingu Saksamaa klubiga 1. FC Köln.
2023. aasta juulis sõlmis ta lepingu Frankfurdi Eintrachtiga.
Debüüdi Tuneesia jalgpallikoondises tegi Skhiri 23. märtsil 2018 mängus Iraani vastu. Ta on kuulunud Tuneesia koondisse 2018. ja 2022. aasta maailmameistrivõistlustel ning alates 2019. aastast kolmedel Aafrika rahvaste karikavõistlustel.
2021. aastal valiti Skhiri Tuneesia aasta jalgpalluriks.
Signe Riisalo

Signe Riisalo (neiuna Signe Roos, esimeses abielus Signe Kaplan; sündinud 8. oktoobril 1968 Tallinnas) on Eesti poliitik, Riigikogu praeguse koosseisu liige.
Elulugu.
Haridus.
Ta alustas 1975. aastal haridusteed Tallinna 32. Keskkoolis ja lõpetas 1987. aastal Tallinna 1. Keskkooli matemaatika ning füüsika eriklassis. Aastatel 1987–1989 õppis ta Tallinna Polütehnilise Instituudi majandusteaduskonnas, aastatel 2006–2008 Tartu Ülikooli õigusteaduskonnas. Aastal 2017 lõpetas Riisalo Tallinna Ülikooli sotsiaaltöö erialal; samast aastast on ta Tallinna Ülikoolis sotsiaalpedagoogika ja lastekaitse magistriõppes.
Töökäik.
Ta oli aastatel 1987–1990 Eesti Maaehitusprojekti tehnik ja 1990–1993 Riigikantselei referent. Aastal 1993 oli ta Sotsiaalministeeriumi sotsiaalse turvalisuse osakonna referent, 1993–1997 sotsiaalse turvalisuse osakonna spetsialist, 1997–2010 sotsiaalhoolekande osakonna peaspetsialist, 2010–2016 laste ja perede osakonna nõunik ning 2016–2019 laste hoolekande poliitika juht.
Poliitikas.
Ta oli Eesti Liberaaldemokraatliku Partei üks 251 asutajaliikmest 1990. aastal ja valiti noorliikmena erakonna juhatusse. ELDP liige oli Riisalo 1994. aastani, mil erakond Eesti Reformierakonnaks ühines. Sellest peale on Riisalo olnud Reformierakonna liige. Seoses Arto Aasa tagasiastumisega 20. mail 2019 sai Riisalost XIV Riigikogu liige. Riigikogus kuulus ta rahvastikukriisi lahendamise probleemkomisjoni ja sotsiaalkomisjoni.
26. jaanuarist 2021 oli ta Eesti sotsiaalkaitseminister Kaja Kallase esimeses ja teises valitsuses.
Ta kandideeris 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 4524 häält ning osutus valituks. Kaja Kallase kolmandas valitsuses ja Kristen Michali valitsuses.jätkas ta sotsiaalkaitseministrina kuni valitsuse ümberkorraldamiseni 2025. aasta märtsis.
Ta kandideeris 2025. aasta kohaliku omavalitsuse volikogude valimistel Põhja-Tallinna linnaosas, sai 718 häält ning osutus valituks.
Isiklikku.
Ta on abielus Tiit Riisaloga. Nad abiellusid 1999. aastal ümbermaailmareisil olnud purjeka Lennuk pardal. Alates 2016. aastast nad ei ela koos, kuigi on ametlikult veel abielus. Ta on poja Harri ja tütre Paula ema. Riisalo hobiks on purjetamine.
Riisalo on Kalamaja elanik viiendat põlve. Ta sündis Vabriku tänaval, kasvas üles Tööstuse tänaval ja praegu elab Kalamaja südames Voldemar Lenderi projekteeritud korterelamus.
Wahbi Khazri

Wahbi Khazri (araabia keeles وهبي خزري‎; sündinud 8. veebruaril 1991 Ajaccios) on Prantsusmaal sündinud Tuneesia jalgpallur, kes mängib ründava poolkaitsja või äärepoolkaitsjana Prantsusmaa kõrgliiga klubis Saint-Étienne ja Tuneesia jalgpallikoondises.
Ta alustas klubikarjääri Bastias, mille noorteakadeemiaga liitus ta 2003. aastal. Prantsusmaa esiliigas debüteeris ta klubi põhimeeskonnas 2009. aastal. Hooajal 2011–12 valiti ta Prantsusmaa esiliiga sümboolsesse koosseisu. 2014. aastal liitus ta Prantsusmaa kõrgliiga klubiga Bordeaux' Girondins, kus mängis kaks hooaega.
2016. aasta jaanuaris sõlmis ta nelja ja poole aasta pikkuse lepingu Inglismaa kõrgliigasse kuuluva Sunderlandiga. Inglismaa kõrgliigas lõi ta esimese värava 13. veebruaril 2016 mängus Manchester Unitedi vastu. Hooajal 2016–17 jäi Sunderland liigas viimaseks ja langes esiliigasse. Khazri mängis Sunderlandis ka hooaja 2017–18 alguses, kuid suundus 2017. aasta augustis laenule Prantsusmaa kõrgliiga klubisse Stade Rennais. 2018. aastal liitus ta Saint-Étienne'iga.
Khazri pidas 2012. aastal ühe mängu Prantsusmaa alla 21-aastaste koondises. 2013. aastal debüteeris ta Tuneesia jalgpallikoondises. Sama aasta 23. märtsil lõi ta MM-i valikmängus värava Gaboni vastu. Ta on kuulunud Tuneesia koondisse 2018. aasta maailmameistrivõistlustel ning alates 2013. aastast neljadel Aafrika rahvaste karikavõistlustel. 2018. aasta maailmameistrivõistlustel lõi ta värava Belgia ja Panama vastu.
Credo-Allika kammerkoor

Credo-Allika kammerkoor on Tallinnas tegutsev vaimulik kammerkoor.
Koor asutati 2006, kui ühinesid Tallinna metodisti koguduse kammerkoor Credo ja Tallinna Allika baptistikoguduse kammerkoor.
Flora (koor)

Flora on Tallinnas tegutsev koor. Koori juhendavad Kaie Sauga ja Erki Meister.
Koor asutati 1989.
Kooris laulub umbes 35 lauljat (seisuga umbes 2019).
Alaska ostmine

Alaska ostmine (inglise keeles "Alaska Purchase"; vene keeles продажа Аляски "prodaža Aljaski" "Alaska müümine") oli tehing, mille käigus Ameerika Ühendriigid omandasid Venemaa Keisririigilt Alaska. Alaska vahetas omanikku ametlikult 18. oktoobril 1867, kui Ameerika Ühendriikide Senat ratifitseeris ja president Andrew Johnson allkirjastas lepingu.
Venemaa oli oma kohalolule Põhja-Ameerikas alguse pannud juba 18. sajandi esimesel poolel, kuid Alaskasse asusid ümber vähesed venelased. Alaska müümise võimalust hakkas keiser Aleksander II kaaluma pärast kaotusega lõppenud Krimmi sõda, kuna uskus, et tulevikus läheb piirkonna kaitsmine näiteks Suurbritannia ja Iirimaa Ühendkuningriigi eest liiga keeruliseks. Pärast Ameerika Ühendriikide kodusõja lõppu algasid Ameerika Ühendriikide riigisekretäri William H. Sewardi ja Venemaa saadiku Eduard de Stoeckli vahel läbirääkimised Alaska müümise asjas. Seward ja Stoeckl jõudsid lepingu osas kokkuleppele 30. märtsil 1867 ning hoolimata Johnsoni ja Kongressi erimeelsustest seoses rekonstruktsiooniga, ratifitseeris Senat lepingu suure häälteenamusega.
Tehingu tulemusel said Ameerika Ühendriigid 7,2 miljoni dollari eest juurde 1 518 800 km² maad. Ühendriikides oli meelestatus tehingu suhtes üldiselt positiivne, kuna loodeti, et Alaskast saab Ameerika Ühendriikide kaubandusvärav Aasiasse. Ostu vastased nimetasid tehingut "Sewardi rumaluseks" ja "Sewardi külmkapiks" (inglise keeles "Seward's Folly, Seward's Icebox"), kuna arvasid, et riik on juurde saanud kasutut maad. Pärast lepingu allkirjastamist pöördusid peaaegu kõik Alaska venelastest asunikud kodumaale tagasi ning piirkond jäi hõredalt asustatuks kuni Klondike'i kullapalavikuni 1896. aastal. Algul sai piirkond nimeks Alaska departemang, hiljem Alaska ringkond ja Alaska territoorium, kuni 1959. aastal sai praeguse Alaska osariigi staatuse.
Bārdaskrogs

Bārdaskrogs (ka Bardaskrogs, kohalikus murdes Bordaskrūgs) on küla ("mazciems") Lätis Alūksne piirkonnas Vana-Laitsna vallas. Bārdaskrogs asub valla keskosas merepinnast 208 meetri kõrgusel. Küla asub valla keskusest Kornetist 3, piirkonna keskusest Alūksnest 26 ja Riiast 192 kilomeetri kaugusel.
Küla asub maantee A2 ääres. Seal asub Bārdaskrogsi bussipeatus. Küla jääb Vana-Laitsna kaitstavale maastikule.
Aastal 2007 oli külas 12 elanikku.
Kaķīši

Kaķīši on küla ("mazciems") Lätis Alūksne piirkonnas Vana-Laitsna vallas. Kaķīši asub valla idaosas merepinnast 203 meetri kõrgusel. Küla asub valla keskusest Kornetist 9, piirkonna keskusest Alūksnest 21 ja Riiast 197 kilomeetri kaugusel.
Küla asub maantee A2 ja Kaķīši järve lähistel. Kaķīšis kasvab looduskaitsealune tamm ümbermõõduga 4.46 m. Küla jääb Vana-Laitsna kaitstavale maastikule.
Aastal 2007 oli külas 3 elanikku.
New Yorgi laht

New Yorgi laht (inglise keeles "New York Bay") on Hudsoni jõe suudme veestik New Jersey osariigi ja New Yorgi linna vahel Atlandi ookeanis.
Geograafia.
New Yorgi laht jaguneb Ülemlaheks ("Upper New York Bay" või "Upper Bay") ning Alamlaheks ("Lower New York Bay" või "Lower Bay"), mida eraldab Staten Islandi ja Long Islandi saarte vahel kitsus ("The Narrows"). Atlandi ookeanist eraldavad lahte Rockaway ja Sandy Hooki maasäär.
Peņķi

Peņķi on küla ("mazciems") Lätis Alūksne piirkonnas Vana-Laitsna vallas. Peņķi asub valla lõunaosas merepinnast 217 meetri kõrgusel. Küla asub valla keskusest Kornetist 5, piirkonna keskusest Alūksnest 24 ja Riiast 189 kilomeetri kaugusel.
Küla asub maantee A2 ääres. Külas kasvab looduskaitsealune Peņķi tamm. Küla jääb Vana-Laitsna kaitstavale maastikule.
Aastal 2007 oli külas 3 elanikku.
The Narrows

The Narrows on New Yorgi lahe kitsus ehk suudmeväin Staten Islandi ja Long Islandi saarte vahel, mis jaotab lahe kaheks: New Yorgi ülemlaheks ja New Yorgi alamlaheks. Kaks saart on ühendatud Verrazzano-Narrowsi sillaga.
Vēzes

Vēzes (kohalikus murdes Viezes) on küla ("mazciems") Lätis Alūksne piirkonnas Vana-Laitsna vallas. Vēzes asub valla lõunaosas merepinnast 199 meetri kõrgusel. Küla jääb valla keskusest Kornetist 5, piirkonna keskusest Alūksnest 20 ja Riiast 198 kilomeetri kaugusele.
Küla jääb Vana-Laitsna kaitstavale maastikule.
Aastal 2007 oli külas 2 elanikku.
Käänivõrk

Käänivõrk kui keerdpüünis oli pärata tõmbevõrk madalas vees kalade püüdmiseks.
Võrgu ehitus.
Võrtsjärve käänivõrk koosnes mitmest otsapidi kokkuseotud umbes 2 m kõrgusest võrgust kogupikkusega 140 kuni 250 m.
Peipsi käänivõrk oli tunduvalt väiksem. Peipsil kasutati hiljem ka ühetiivalist pärata keerdpüünist, mida nimetati "raga", sellega püüti öösiti sügavamas vees.
Püügiviis.
Käänivõrguga püüti jalgsi kuni kaelani ulatuvas vees. Kaks meest piirasid kalaparve ümber ja vähendasid madalas vees kahlates võrguringi spiraalselt, kuni said kalad paati või kaldale tõmmata. Põhiliselt püüti rääbist ja latikat.
Kasutuspiirkonnad.
Käänivõrk oli tuntud mitmel pool Skandinaavias ja Loode-Venemaal. Eestis oli kasutusel Muhus, Kihnus, Pärnu lahel, Peipsil ja Võrtsjärvel, vähem põhjarannikul. Teadaolevalt lõpetati selle võrgu kasutus 1940. aastatel.
Bartolomeu Jacinto Quissanga

Bartolomeu Jacinto Quissanga (tuntud enam lihtsalt kui Bastos; sündinud 23. novembril 1991 Luandas) on Angola jalgpallur, kes mängib kaitsjana Brasiilia kõrgliigaklubis Botafogo ja Angola jalgpallikoondises.
Ta alustas klubikarjääri 2010. aastal kodulinnaklubis Petro Luanda. 2013. aasta juulis sõlmis ta kolmeaastase lepingu Venemaa kõrgliigaklubiga FK Rostov. 2016. aasta augustis suundus ta viie miljoni euro eest Itaalia kõrgliigaklubisse Rooma Lazio, kus mängis kokku neli hooaega.
2020. aasta oktoobris sõlmis ta lepingu Saudi Araabia kõrgliigaklubiga Al-Ain. Hooajal 2021/22 oli ta laenul taas Rostovis. 2022. aasta septembris sõlmis ta lepingu Saudi Araabia esiliigaklubiga Al-Ahli.
2023. aasta augustis sõlmis ta kuni 2024. aasta lõpuni kehtiva lepingu Botafogoga.
Angola jalgpallikoondises tegi Bastos debüüdi 10. augustil 2011 mängus Libeeria vastu. Koondisekarjääri esimese värava lõi ta 28. mail 2014 sõprusmängus Maroko vastu. Ta on kuulunud Angola koondisse 2013. ja 2019. aasta Aafrika rahvaste karikavõistlustel.
Druskas

Druskas on küla ("mazciems") Lätis Alūksne piirkonnas Vana-Laitsna vallas. Druskas asub valla lääneosas merepinnast 190 meetri kõrgusel Pilskalna järve kaldal. Küla jääb valla keskusest Kornetist 2, piirkonna keskusest Alūksnest 31 ja Riiast 197 km kaugusele.
Külast läände jääb muinsuskaitse all olev Druskase ehk Korneti linnus. Druskas jääb Vana-Laitsna kaitstavale maastikule.
Külast läheb läbi maantee V381.
Aastal 2007 oli külas 16 elanikku.
Romeškalns

Romeškalns on küla ("mazciems") Lätis Alūksne piirkonnas Vana-Laitsna vallas. Romeškalns asub valla lõunaosas merepinnast 198 meetri kõrgusel. Küla jääb valla keskusest Kornetist 6, piirkonna keskusest Alūksnest 23 ja Riiast 189 km kaugusele.
Küla lähistelt läheb läbi maantee A2. Romeškalns asub Romeškalnsi järve kaldal, sellest läänes asub Romeškalnsi küngas (219,6 m). Küla jääb Vana-Laitsna kaitstavale maastikule.
Romeškalns on tekkinud endise Romeškalnsi mõisa juurde. 
Aastal 2007 oli külas 8 elanikku.
Rulles

Rulles (ka Rules) on küla ("mazciems") Lätis Alūksne piirkonnas Vana-Laitsna vallas. Rulles asub valla idaosas merepinnast 185 meetri kõrgusel. Küla jääb valla keskusest Kornetist 9, piirkonna keskusest Alūksnest 23 ja Riiast 197 km kaugusele.
Külast läheb läbi maantee V382. Külast põhja poole jäävad pisike Rullese järv ja Grantskalnsi mägi (223,6 m). Rulles jääb Vana-Laitsna kaitstavale maastikule.
Aastal 2007 oli külas 2 elanikku.
Sankt Galleni Kuldne psalter

Sankt Galleni Kuldne psalter (ladina keeles "Psalterium aureum") on karolingideaegne illumineeritud käsikirjaline psalter, pärit Sankt Galleni kloostrist 9. sajandi teiselt poolelt. Praegu asub Sankt Galleni kloostri raamatukogus viidaga Cod. Sang. 22 (lühend "Codex sangallensis"'est).
Käsikiri.
Raamat koosneb 344 õhukesest valgest pärgamendilehest mõõdus 363 x 265 mm. Dateeritud aastaisse 883–888 ja 890–900. Köide pole originaalne, karmiinpunane nahkköide arvatakse pärinevat 15. sajandist
Tekst.
Tekst on lehel laiade veeristega, 19–22 rida lehel. Terve raamat on kirjutatud ühe kirjutaja käekirjaga, karolingide minusklis ja üleni kuldkirjas, välja arvatud punase mennikuga rustikas kirjutatud märkused (rubriigid). Psalmid ja psalmivärsid algavad kaunistatud initsiaalidega, mida on käsikirjas mitmes suuruses.
Illustratsioonid.
Psalter on kaunistatud kahe tervet lehekülge täitva miniatuuriga raamatu algul. Need on kuningas Taavetit koos muusikute ja tantsijatega kujutav pilt esimese lehekülje pöördel ning sammastele toetuva kaare all seisvat ja õnnistavat vaimulikku kujutav pilt seitsmenda lehekülje pöördel. Järgnevad psalmid, esimese algus ("incipit"-lehekülg) kaunistatud initsiaaliga "Beatus vir qui non" tervet lehte täitmas, tekst jätkub rustikas järgmisel lehel "... abiit inconsilio". Samuti on käsikirjas 15 reeglipäratult paiknevat lehekülje või poole suurust illustratsiooni psalmide alguste juures. Kasutatud värvide hulgas domineerivad kulla ja punase kõrval roheline ja purpurivärv. 72. psalmist tagapool ei leidu käsikirjas enam ühtegi illustratsiooni.
Boinica

Boinica on endine küla Lätis Alūksne piirkonnas Pededze vallas. Küla jäi piirkonna keskusest Alūksnest 36 ja Riiast 238 km kaugusele.
Külast läks läbi maantee V402.
Bruņiševa

Bruņiševa on küla ("mazciems") Lätis Alūksne piirkonnas Pededze vallas. Bruņiševa asub valla põhjaosas Venemaa-Läti piiri lähedal merepinnast 158 meetri kõrgusel. Küla jääb valla keskusest Pededzest 6, piirkonna keskusest Alūksnest 34 ja Riiast 235 km kaugusele.
Külast läheb läbi maantee P42.
Aastal 2015 oli külas 15 elanikku.
Čistigi

Čistigi on küla ("mazciems") Lätis Alūksne piirkonnas Pededze vallas. Čistigi asub valla kaguosas merepinnast 135 meetri kõrgusel. Küla jääb valla keskusest Pededzest 5, piirkonna keskusest Alūksnest 30 ja Riiast 231 km kaugusele.
Külas kasvavad Čistigi tamm ja pappel kõrgusega 36 meetrit on võetud looduskaitse alla. 
Külast läheb läbi maantee V402. Seal asub Čistigi bussipeatus.
Aastal 2015 oli külas 45 elanikku.
Ežupalte

Ežupalte (ka Esapalte) on küla ("mazciems") Lätis Alūksne piirkonnas Pededze vallas. Ežupalte asub valla keskosas. Küla jääb valla keskusest Pededzest 4, piirkonna keskusest Alūksnest 32 ja Riiast 233 km kaugusele.
Külast läheb läbi maantee V394. Seal asub Ežupalte bussipeatus.
Aastal 2015 oli külas 15 elanikku.
Fjuki

Fjuki (ka Vuķi või Fuki) on küla ("mazciems"]) Lätis Alūksne piirkonnas Pededze vallas. Fjuki asub valla põhjaosas merepinnast 155 meetri kõrgusel. Küla jääb valla keskusest Pededzest 4, piirkonna keskusest Alūksnest 32 ja Riiast 233 km kaugusele.
Külas asuvad Fiki muinaskalmed on võetud muinsusmälestisena riikliku kaitse alla.
Aastal 2015 oli külas 48 elanikku.
Külast läheb läbi maantee P42.
Golovkina

Golovkina on küla ("mazciems") Lätis Alūksne piirkonnas Pededze vallas. Golovkina asub valla keskosas. Küla jääb valla keskusest Pededzest 3, keskusest Alūksnest 31 ja Riiast 232 km kaugusele.
Külast läheb läbi maantee V394. Seal asub Golovkina bussipeatus.
Aastal 2015 oli Golovkinas 15 elanikku.
Jaseņeci

Jaseņeci (vanadel kaartidel ka Jasenets) on küla ("mazciems") Lätis Alūksne piirkonnas Pededze vallas.
Jaseņeci asub valla idaosas merepinnast 132 meetri kõrgusel. Küla jääb valla keskusest Pededzest 11, piirkonna keskusest Alūksnest 36 ja Riiast 237 km kaugusele. Küla lähedale jääb Venemaa-Läti piir. Seal asub Jaseņeci bussipeatus.
Külast läheb läbi maantee V402. Jaseņecis asuvad Jaseņica muinaskalmed on võetud muinsusmälestisena regionaalse kaitse alla.
Aastal 2015 oli külas 17 elanikku.
Kalnapededze

Kalnapededze (ka Kalnpededze või Kalna Pededze) on küla ("mazciems") Lätis Alūksne piirkonnas Pededze vallas. 
Kalnapededze asub valla loodeosas. Küla jääb valla keskusest Pededzest 8, piirkonna keskusest Alūksnest 27 ja Riiast 228 km kaugusele. Seal asuvad Senatnese ja Kalnapededze bussipeatus.
Külast läheb läbi maantee V392.
2015. aastal oli külas 24 elanikku.
Klaškina

Klaškina (ka Kloskinava) on küla ("mazciems") Lätis Alūksne piirkonnas Pededze vallas. 
Klaškina asub valla lääneosas. Küla jääb valla keskusest Pededzest 5, piirkonna keskusest Alūksnest 23 ja Riiast 224 km kaugusele. Seal asub Klaškina bussipeatus.
Külast läheb läbi maantee P40.
Aastal 2015 oli külas 12 elanikku.
Klementine

Klementine on küla ("mazciems") Lätis Alūksne piirkonnas Pededze vallas. 
Klementine asub valla põhjaosas. Küla jääb valla keskusest Pededzest 4, piirkonna keskusest Alūksnest 27 ja Riiast 229 km kaugusele. Seal asub Klementine bussipeatus.
Külast läheb läbi maantee V392. Külas asuvad Klementine muinaskalmed on võetud muinsusmälestisena regionaalse kaitse alla.
Aastal 2015 oli külas üks elanik.
Klimentine

Klimentine (ka Klemetine või Vidzeme) on küla ("mazciems") Lätis Alūksne piirkonnas Pededze vallas. Klimentine asub valla keskosas. Küla jääb valla keskusest Pededzest 1, piirkonna keskusest Alūksnest 27 ja Riiast 228 km kaugusele.
Külast läheb läbi maantee P42.
Aastal 2015 oli külas 11 elanikku.
Kūdupe

Kūdupe on küla ("mazciems") Lätis Alūksne piirkonnas Pededze vallas. Kūdupe asub valla lõunaosas Kudepi jõe kaldal. Küla jääb valla keskusest Pededzest 4, piirkonna keskusest Alūksnest 29 ja Riiast 230 km kaugusele.
Külast läheb läbi maantee P42. Aastani 1944 asus seal Pakalnieši-Kūdupe raudtee lõppjaam, ent seejärel Kūdupe raudteejaam suleti. Seal asub Kūdupe bussipeatus.
Külas kasvavad Kūdupe tammed on võetud looduskaitse alla.
Ķurši

Ķurši on küla ("mazciems") Lätis Alūksne piirkonnas Pededze vallas.
Ķurši asub valla keskosas merepinnast 156 meetri kõrgusel. Küla jääb valla keskusest Pededzest 3, piirkonna keskusest Alūksnest 31 ja Riiast 232 km kaugusele. Seal asub Ķurši bussipeatus.
Külast läheb läbi maantee P42. Külas asuv Pededze õigeusu kirik on võetud muinsusmälestisena kohaliku kaitse alla. Ķuršis asub kalmistu, kus asub ka Teises maailmasõjas hukkunud Nõukogude sõdurite ühishaud.